

**Republika e Kosovës**

**Republika Kosova-Republic of Kosovo**

***Qeveria –Vlada-Government***

*Minisria e Zhvillimit Rajonal*

*Ministarstvo za Regionalni Razvoj*

*Ministry of Regional Development*

**RAPORTI NGA PROCESI I KONSULTIMIT PËR UDHËZIMIN ADMINISTRATIV (MZHR) - NR. 01/2022 PËR NDRYSHIMIN DHE PLOËSIMIN E UDHËZIMIT ADMINISTRATIV (MZHR) – NR. 01/2018 I NDRYSHUAR DHE PLOTËSUAR ME UDHËZIMIN ADMINISTRATIV NR. 02/2018 PËR KUSHTET DHE KRITERET E PËRKRAHJES SË BIZNESEVE/NDËRMARRËSVE TË RINJ NGA PROGRAMI PËR ZHVILLIM RAJONAL TË BALANSUAR**

**Hyrja/sfondi**

Ky Udhëzim Administrativ ka për qëllim ndryshimin dhe plotësimin e Udhëzimit Administrativ (MZHR) Nr. 01/2018 për kushtet dhe kriteret e përkrahjes së bizneseve/ndërmarrësve të rinj nga Programi për Zhvillim Rajonal të Balancuar.

Drafti i projekt Udhëzimit Administrativ është përgatitur nga zyrtari përgjegjëse për hartimin e këtij projekti. Me këtë projekt të Udhëzimit Administrativ përcaktohen kushtet, kriteret, si dhe procedurat e përzgjedhjes së bizneseve/ndërmarrësve për përkrahje nga Programi për Zhvillim Rajonal të Balancuar, i cili është pjesë e Programit për Zhvillim Rajonal të Balancuar.

Për plotësimin dhe ndryshimin e këtij Udhëzimi Administrativ, është formuar Grupi Punues me Vendim nr. 1180 të datës 06.12.2021.

Pas hartimit të projekt Udhëzimit Administrativ, drafti është dërguar për diskutim paraprak dhe publik sipas nenit 7 dhe nenit 32 të Rregullores së Punës së Qeverisë të Republikës së Kosovës  Nr.09/2011, për vërejtje apo sugjerime tek të gjitha institucionet relevante të Republikës së Kosovës. Projekt Udhëzimi Administrativ është dërguar për diskutim publik edhe tek të gjitha palët tjera të interesit të identifikuara në bashkëpunim me Departamentin Ligjor. Konsultimi i Projekt Udhëzimit Administrativ është bërë në pajtim me Rregulloren Nr.05/2016 për standardet minimale për procesin e konsultimeve publike.

**Ecuria procesit të konsultimit**

Pas përmbylljes së procesit të konsultimit paraprak ( sipas Rregullores së Punës së Qeverisë Nr. 09/2011, neni 7), Projekt Udhëzimi është publikuar për konsultim me publikun në platformën elektronike me datë 15.12.2021 dhe ka qenë e hapur për komente deri me datë 07.01.2022 së bashku me Dokumentin e Konsultimit.

Qëllim kryesor i konsultimit publik, ka qenë që Ministria e Zhvillimit Rajonal, si Organ Propozues, të sigurojë opinionet, komentet dhe rekomandimet nga grupet e caktuara të interesit për opinionet dhe vlerësimet e tyre përkitazi me dispozitat e këtij Projekt akti. Rëndësia e konsultimit publik me akterët përkatës do të ndikonte drejtpërdrejtë në cilësinë e përmbajtjes së këtij draft Udhëzimi Administrativ.

|  |  |  |
| --- | --- | --- |
| **Metodat e Konsultimit** | **Datat/kohëzgjatja** | **Numri i pjesëmarrësve/kontribuesve** |
| 1. Konsultimet me shkrim / në mënyrë elektronike;
 | 5 ditë pune, sipas kërkesës për shkurtimin e afatit për Konsultime Paraprake me numër të Ref:  732/2021, të datës 23.12.2021 të aprovuar nga ZL/ZKM | 0 Kontribues  |
| 1. Publikimi në ueb faqe/Platforma elektronike
 | 15 ditë pune  | 0 Kontribues  |
|  |  |   |

**Përmbledhje e kontributeve të pranuara gjatë procesit të konsultimit**

Gjate procesit të konsultimit paraprak dhe publik nuk kemi pranuar ndonjë koment, vërejtje apo sugjerim nga institucionet qeveritare apo palët e interesit.

**Sqarim;**

**UDHËZIMI ADMINISTRATIV (MZHR) - NR. 01/2022 PËR NDRYSHIMIN DHE PLOËSIMIN E UDHËZIMIT ADMINISTRATIV (MZHR) – NR. 01/2018 I NDRYSHUAR DHE PLOTËSUAR ME UDHËZIMIN ADMINISTRATIV NR. 02/2018 PËR KUSHTET DHE KRITERET E PËRKRAHJES SË BIZNESEVE/NDËRMARRËSVE TË RINJ NGA PROGRAMI PËR ZHVILLIM RAJONAL TË BALANSUAR,** është miratuar nga Ministri i Ministrisë së Zhvillimit Rajonal me datë 16.02.2022.